VPRAŠANJE 1: Ali je projekt investicijske narave, če 50 % ali več projektnih aktivnosti predstavljajo stroški naložb oziroma investicij v opredmetena osnovna sredstva ter v neopredmetena sredstva in stroški storitev zunanjih izvajalcev? V kolikor je vrednost pod 50% pa bo to projekt neinvesticijske narave?
ODGOVOR 1: Gleda se prevladujoče aktivnosti, katera oblika projekta je bolj ustrezna tudi z vidika vlagateljev projekta, razmejitev zato ni zelo striktna.

VPRAŠANJE 2: Kam uvrščamo študentsko delo? Pod katero kategorijo stroška? 
ODGOVOR 2: Študentsko delo je strošek zunanjega izvajalca. Zunanje storitve (po dejanskih stroških) pri investicijskih projektih, pri neinvesticijskih projektih je to znotraj 40 % pavšalne stopnje.

VPRAŠANJE 3: Ali so občine upravičenke do predplačila v skladu z zakonom, ki ureja izvrševanje proračuna RS?
ODOGOVOR 3: Po preveritvi na Ministrstvo za finance, ki je odgovorno za Zakon o izvrševanju proračuna, kateri ureja predplačila, sporočam: Ministrstvo za finance pojasnjuje, da so predplačila po 33. členu Zakona o izvrševanju proračunov Republike Slovenije za leti 2026 in 2026. Pri tem pa dodajamo, da se občine ne štejejo med upravičence do predplačila po 33. členu ZIPRS2627.

VPRAŠANJE 4: Pri skladu EKSRP je možnost predplačila z garancijo. Koliko odstotkov je možnosti predplačila z garancijo? Ali je to 30% vrednosti podpore iz odločbe do pravici do sredstev ali je to 50 % v skladu s tretjim odstavkom 44. člena Uredbe 2021/2116/EU?
ODGOVOR 4: Če upravičenec predloži originalno bančno garancijo, velja do 50 % vrednosti odobrenih sredstev, kot sami navajate, v skladu s tretjim odstavkom 44. člena Uredbe 2021/2116/EU.

VPRAŠANJE 5: Med prilogami za dokazilo o lastništvu nepremičnin je zapisano, da je potrebno priložiti kopije overjenega soglasja solastnika(-ov) ter kopijo overjene pogodbe o najemu… Zanima nas ali morajo biti notarsko overjene?
ODGOVOR 5: Ni potrebno, da so notarsko overjene, lahko je overjeno na Upravni enoti.

VPRAŠANJE 6: Ali lahko društva sredstva za lastno udeležbo (oz. zalaganje) pridobi iz sredstev pridobljenih na občinskih razpisih? Ali se to tolmači kot dvojno financiranje?
ODGOVOR 6: Upravičeni stroški posameznega projekta ne smejo biti financirani z drugimi javnimi sredstvi. V tem primeru bi šlo za dvojno financiranje.

[bookmark: _Hlk173332242]VPRAŠANJE 7: Ali se pogodba o oddaji javnega naročila lahko podpiše že pred oddajo vloge na ARSKTRP s strani vodilnega partnerja LAS?
ODGOVOR 7: Pred vložitvijo vloge (na ARSKTRP), se ne sme skleniti pogodbe o oddaji javnega naročila za blago, storitev ali gradnjo, ki je predmet naložbe ali projekta.

VPRAŠANJE 8: Kdaj vemo, da je podjetje v težavah? Kakšni pogoji morajo biti izpolnjeni?
ODGOVOR 8: Za preveritev ali je podjetje v težavah dokumentu VPRAŠANJA IN ODGOVORI prilagamo tabelo (Excelov dokument) za izračun.

VPRAŠANJE 9: Društvo – na kakšen način si društvo kot partner obračuna ure dela in po kakšnem ceniku? So to lahko obračuni neposredni stroški osebja ali se uporabi cenik prostovoljstva? 
ODGOVOR 9: Če ima društvo zaposleno osebo, uveljavlja neposredne stroške osebja po določenih urnih postavkah (vodenje in koordinacijo projekta v višini 23,33 EUR/h; strokovna in tehnično pomoč pri projektu v višini 17,89 EUR/h; izvajanje neindustrijskih dejavnosti pri projektu v višini 13,24 EUR/h). Zaposlena oseba je lahko po pogodbi o zaposlitvi, podjemni ali avtorski pogodbi. 
Če bi želeli uveljavljati stroške dela članov društva pa se upoštevajo urne postavke za prostovoljsko delo (za organizacijsko delo 13,00 EUR/h, za vsebinsko delo 10,00 EUR/h, za opravljeno drugo prostovoljsko delo 6,00 EUR/h). Prostovoljci morajo imeti z društvom sklenjeno pogodbo o prostovoljskem delu, društvo pa mora biti vpisano v Vpisnik prostovoljskih organizacij in organizacij s prostovoljskim programom. 

VPRAŠANJE 10: Ali je lahko partner tudi prostovoljno gasilsko društvo?
ODGOVOR 10: DA, PGD je lahko partner v projektu, če nosi svoj del stroškov projekta.

VPRAŠANJE 11: Zanima me še ali pri stroškovniku, ko vpisujemo ukrepe/dela vpisujemo na primer gradbena dela po fazah (npr. zamenjava vrat, zamenjava oken, obnova tal, obnova sten,...) ali se piše vse samo pod obnova/gradnja prostora? Želja je, da najdemo gradbenika, ki bo vsa gradbena dela prevzel na "čez", da malo vemo, kako mora tudi on pripraviti predračun. ODGOVOR 11: Ta dela v stroškovniku kot aktivnost navedete npr. »obnova objekta«, kot strošek pa iz spustnega seznama izberete »stroški gradnje nepremičnin«. Za obnovo objekta boste morali ob prijavi na JP priložiti popis del, ki jih želite izvesti v projektu. Kaj načrtujete obnoviti pa boste opisali tudi v vlogi/ prijavnem obrazcu.

VPRAŠANJE 12: Prosimo za pojasnilo glede števila opravljenih ur na projektu. V 8. členu UREDBE LEADER/CLLD je zapisano, da lahko za vsako vrsto dela - vodenje in koordinacijo, strokovno in tehnično pomoč in izvajanje neindustrijskih dejavnosti na projekt načrtujemo 1720 ur letno. Kaj točno to v praksi pomeni? 
- Da ima lahko vsak partner v projektu za vsako vrsto dela na leto 1720 ur ali
- da imajo lahko vsi partnerji skupaj na projektu za vsako vrsto dela 1720 ur stroškov dela na leto?
ODGOVOR 12: Vsaka zaposlena oseba upravičenca, ki bo opravljala delo na projektu ima na voljo 1720 ur na letni ravni.

VPRAŠANJE 12: Kaj pomeni "na leto"? Če se projekt začne npr. v aprilu 2024 in traja do aprila 2025, koliko ur lahko uveljavlja partner?
- od aprila 2024 do decembra 2024 = 1720 ur in od januarja 2025 do aprila 2025 = 1720 ur ali 
- se šteje to obdobje kot eno leto, torej skupaj 1720 ur?
ODGOVOR 12: ''Na leto'' pomeni ure opravljene od 1.1. do 31.12. v dotičnem (posameznem) letu.

VPRAŠANJE 13: Ali so stroški spremembe namembnosti zemljišča upravičen strošek?
ODGOVOR 13: NE. Upravičeni stroški so samo stroški, ki bodo nastali po oddaji vloge za odobritev projekta v spletno aplikacijo Agencije Republike Slovenije za kmetijske trge in razvoj podeželja (v nadaljnjem besedilu: ARSKTRP). Vlogo za odobritev projekta v spletno aplikacijo ARSKTRP za oddajo vlog E-kmetijstvo odda vodilni partner LAS in sicer ko je odločitev o izboru posameznega projekta za sofinanciranje na ravni LAS dokončna (po preteku vseh pritožbenih rokov). O datumu oddaje vloge bodo upravičenci obveščeni po elektronski pošti. 
Ti stroški (stroški spremembe namembnosti zemljišča) nastanejo pred oddajo vloge na javni poziv LAS, saj mora biti projekt pripravljen za izvedbo v skladu s področni predpisi. Med takšne neupravičene stroške se uvršča tudi npr. projektna oziroma tehnična dokumentacija za pridobitev gradbenega dovoljenja, saj mora biti v primeru gradbeno obrtniških del, za katera je potrebno predhodno pridobiti gradbeno dovoljenje, k vlogi priložena kopija pravnomočnega gradbenega dovoljenja.

VPRAŠANJE 14: K kolikim ukrepom in kazalnikom moram neposredno prispevati, da dobimo maksimalno število točk pri merilu Prispevek k doseganju cilja intervencije LEADER (EKSRP) in ukrepov SLR?
ODGOVOR 14: Minimalno k dvema ukrepoma SLR in k minimalno enemu kazalniku znotraj izbranih ukrepov. Se pravi, ker je potrebno neposredno prispevati k minimalno dvema ukrepoma SLR, je potrebno izbrati znotraj vsakega izbranega ukrepa en kazalnik SLR (2 UKREPA-2 KAZALNIKA).

VPRAŠANJE 15: Med upravičenci so tudi s.p. – ji. V kolikor bi želel s.p. uveljavljati svoje delo, stroške dela, kako jih uveljavlja, saj nima sklenjene pogodbe o zaposlitvi s samim seboj? Pogodbo naj bi predložil ob ZZi v primeru neinvesticijskega projekta.
ODGOVOR 15: V primeru neinvesticijskega projekta samozaposleni lahko uveljavlja urno postavko za vodenje in koordinacija na projektu, strokovna in tehnična pomoč na projektu, izvajanje neindustrijske dejavnosti, če izvaja takšen tip dela na projektu. Za dokazovanje bo moral priložiti dokazila, kot so sklep o vpisu v poslovni register AJPES, časovnico in dokazila o izvedenih aktivnostih (npr. tiskani material, zapisniki sestankov, liste prisotnih – ob udeležbi poskrbite za vpis na listo (tako udeleženec kot tudi predavatelj), programi projekta s časovnico, fotografije, vabilo, gradivo, izdelek, uradni zaznamek, rezultati).

VPRAŠANJE 16: Za projekte neinvesticijske narave so neposredni stroški osebja osnova za izračun vseh preostalih stroškov projekta….Kateri so lahko ti preostali stroški projekta (npr. strošek nakupa opreme za organizacijo dogodka (stoli, mize računalnik, platno, stojnice, pogostitve), strošek nakupa promocijskega materiala (majice, usb ključki, rolo pano.….). Ali upravičencem za te preostale stroške ne bo potrebno predložiti nobeni dokazil – razen opis aktivnosti in potencialne kazalnike, ki se nanašajo na strošek. Prosimo za pojasnilo.
ODGOVOR 16: Projekti neinvesticijske narave so projekti, pri katerih se neposredni stroški osebja namenijo za izvedbo večjega dela projektnih aktivnosti, za preostale kategorije upravičenih stroškov pa se uporabi pavšalna stopnja  -Torej so preostali stroški projekta vsi stroški, razen stroškov dela. DA - za te stroške partnerjem projekta ni potrebno dokumentirati, da so izdatki nastali in bili plačani. Za pavšalno stopnjo se dokazuje le dosežke rezultatov in učinkov projekta. 

V vlogi za prijavo projekta se opredeli kaj spada v pavšalno stopnjo (40 %). Ob zahtevku za izplačilo je potrebno posredovati dokazila za stroške osebja (časovnico, pogodbo o zaposlitvi, ali druga oblika pogodbe za opravljanje dela, sklep ali drug upravni akt, s katerim je zaposleni razporejen na delo projekta ter dokazila o izvedenih aktivnostih). Za pavšalno stopnjo ni potrebno posredovanje dejanskih dokazil (računi, dokazila o plačilih ipd.) , temveč je potrebno le dokazati izvedbo aktivnosti, predvidenih ob vlogi s podpornimi dokazili (kot so liste prisotnosti, fotografije, zloženke, …) .

VPRAŠANJE 17: V kolikor kupimo premično opremo ali je potrebno navajati lastništvo lokacije, kjer se bo premična oprema nahajala?
ODGOVOR 17: DA. Nakup premične opreme pomeni, da projekt vključuje naložbo. V aplikaciji zapišite za kakšno premično opremo gre, izpostavite, da gre za premično opremo, navedite lokacijo, kje se bo ta oprema nahajala oz. shranjevala (naslov, občino, katastrsko občino, številko parcele), navedite kdo je lastnik lokacije, kjer se nahaja premična oprema ter prilepite orto-foto posnetek z označenim mestom, kjer se bo nahajala naložba. 

VPRAŠANJE 18: Na delavnicah in individualnih svetovanjih ste nas veliko spraševali kdo je lahko zunanji izvajalec, ko smo omenili, da bo ob izvajanju projekta potrebno upoštevati naslednje »Če je predmet podpore naložba, nakup materiala ali izvedba storitve v okviru projekta, upravičenec ne sme pridobiti opredmetenih osnovnih sredstev, neopredmetenih sredstev, materiala ali storitev od pravnih oseb, ki so 25 % ali več lastniško povezane z upravičencem.«
ODGOVOR 18: Na pristojne organe smo poslali nekaj kombinacij, primerov upravičenca in zunanjega izvajalca:
· Ali lahko samostojni podjetnik Janez Novak s.p. najame za zunanjo storitev Društvo Ozvezdje, katerega predsednik je ta samostojni podjetnik Janez Novak? 
· Ali lahko podjetje najame društvo za zunanje storitve v primeru, da sta direktorica podjetja in predsednik društva v razmerju oče - hči? 
· Ali lahko podjetje, katerega direktor ni lastnik tega podjetja, najame društvo, katerega predsednik je ta direktor?

Odgovorili so nam, da gre pri vseh navedenih primerih za »rdeče zastavice« in prihaja do konflikta interesov. Da gre za konflikt interesov in da je strošek storitve zunanjega izvajalca neupravičen tudi, če je: 
· zunanji izvajalec povezana družba po pravilih zakona, ki ureja gospodarske družbe ali
· zakoniti zastopnik upravičenca, član organa upravljanja ali nadzora ali njegov družinski član:
· udeležen kot zakoniti zastopnik, član organa upravljanja ali nadzora zunanjega izvajalca ali 
· neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.


VPRAŠANJE 19: Kaj vpišemo/opišemo pod poglavjem Prispevek k horizontalnim ciljem EU v vlogi za prijavo projekta. 
ODGOVOR 19: Obvezno morate prispevati k uresničevanju štirih horizontalnih ciljev Uredbe 2021/1060/EU, saj je to eden izmed pogojev za sofinanciranje projektov. Glej poglavje 3. 4. javnega poziva. 
Pri načrtovanju in izvajanju projekta je potrebno upoštevati in spodbujati enakost spolov, potrebno je vključevanje načela in vidik enakosti spolov v vse aktivnosti. Upoštevati je potrebno različne potrebe različnih spolov in znotraj projekta odgovarjati na potrebe šibkejših posameznikov.
Pri načrtovanju in izvajanju projekta je potrebno upoštevati in preprečevati diskriminacijo na podlagi spola, rase, narodnosti, vere, verskih prepričanj, invalidnosti, starosti in spolne usmerjenosti. Omogočati, da bo projekt dostopen različnim ciljnim skupinam in da se bo znotraj projekta preprečilo kakršnokoli izključevanje na podlagi spola, rase, narodnosti, vere, verskih prepričanj, invalidnosti, starosti in spolne usmerjenosti.
Pri načrtovanju in izvajanju projekta je potrebno upoštevati načela trajnostnega razvoja; da projekt ne bo škodoval okolju, da s projektom spoštujete zahteve varstva okolja, da se spodbuja trajnosten razvoj, partnerstva, ki krepijo in spoštujejo trajnosten razvoj. Da se vse ukrepe aktivnosti obravnava skladno z načelom, da se ne škoduje bistveno, torej: blažitvi in prilagajanju podnebnim spremembam, trajnostni rabi in varstvu vodnih in morskih virov, preprečevanju in nadzorovanju onesnaževanja, krožnemu gospodarstvu, varstvu in obnovi biotske raznovrstnosti in ekosistemov.

VPRAŠANJE 20: Najvišji znesek javne podpore za projekt investicijske narave je 80.000 EUR. Ali je to znesek skupaj s pavšalom?
ODGOVOR 20: DA. 80.000 EUR je vrednost sofinanciranja skupaj s pavšalom. Skupni znesek sofinanciranja v Finančnem stroškovniku (Excelovi tabeli) NE SME presegati 80.000 EUR (pogoj)

Znesek na koncu tabele pod SKUPAJ PROJEKT, stolpec SKUPAJ višina sofinanciranja, NE SME presegati 80.000 EUR.








VPRAŠANJE 21: V investicijskem projektu imam s.p., ki bo uveljavljal predplačilo. Je potrebna garancija?
ODGOVOR 21: Tako je, potrebna bo garancija.  Vendar upravičenec, torej s.p., bo moral priložiti originalno bančno garancijo v višini 100 % zneska predplačila v 30 dneh od vročitve odločbe o pravici do sredstev na elektronski naslov aktrp@gov.si ali na naslov Agencija Republike Slovenije za kmetijske trge in razvoj podeželja, Dunajska cesta 160, 1000 Ljubljana. ARSKTRP upravičencu izplača predplačilo v 30 dneh od prejema bančne garancije. Bančna garancija mora biti veljavna najmanj šest mesecev od datuma vložitve zahtevka za izplačilo sredstev, katerega vrednost je večja od višine predplačila in na katerega je vezana sprostitev bančne garancije. Stroške zavarovanja predplačila nosi upravičenec, ki je prejemnik predplačila.
Predplačilo upravičenec uveljavlja z vlogo za odobritev projekta. Do predplačila z bančno garancijo je dovoljeno predplačilo do 50 % vrednosti odobrenih sredstev upravičenca. 

VPRAŠANJE 22: Pri pripravi projekta načrtujemo dve fazi. Je mogoče načrtovati tako, da se fazi prekrivata ali moramo najprej zaključiti 1 fazo?
ODGOVOR 22: Glede faz, se na papirju, vedno naslednja faza začne ko se prva konča. Lahko pa stroški za 2. fazo nastajajo tudi v času trajanja 1. faze, vendar boste potem te stroške planirali v 2. fazi in torej 2. zahtevku. Vsi stroški so upravičeni od datuma oddaje vloge LAS na Agencijo RS za kmetijske trge in razvoj podeželja, o datumu oddaje vas obvestimo. Zaključek posamezne faze pomeni, da so vse planirane aktivnosti za to fazo zaključene, izdani in plačani so vsi računi.

VPRAŠANJE 23: Upravičenci so lahko tudi kmetje. V primeru projekta neinvesticijske narave ima kmet določeno tudi urno postavko. Kdo je kmet? Kako se ga identificira oz. preverja ali je kmet? Ali je kmet tisti, ki ima status kmeta, da ima KMG-MID? Kdaj je nekdo identificiran kot kmetija? Kdo je nosilec in kdo so družinski člani kmetije? 
ODGOVOR 23: Kmetija mora biti vpisana v RKG, kjer pridobi KMG-MID številko, v skladu z Uredbo o RKG. Urno postavko za kmeta lahko uveljavljajo vpisani nosilec KMG-MID in družinski člani, ki so vpisani v RKG.

VPRAŠANJE 24: Upravičenci so lahko tudi fizične osebe. Ali lahko fizične osebe (da ni kmet, ni s.p.) sodelujejo oz. so v partnerstvu projekta neinvesticijske narave? Fizična oseba nima nobene podlage (pogodbe). 
ODGOVOR 24: V okviru projektov neinvesticijske narave fizične osebe kot take ne morejo biti upravičenci (le tako kot ste omenili, kmet, nekdo, ki ima avtorsko oz. podjemno pogodbo…). Lahko pa fizična oseba nastopa v projektih investicijske narave, kjer priloži račune.

VPRAŠANJE 25: Pripravljamo projekt neinvesticijske narave. V okviru projekta bi se želeli udeležiti izobraževanja, usposabljanja, ki se izvaja v tujini. Ali lahko uveljavljamo ure udeležbe na usposabljanju? Npr. da se upoštevajo ure prihoda, odhoda in udeležbe na usposabljanjih. Ali so te ure upravičen ali neupravičen strošek? 
ODGOVOR 25: NE. Upošteva se tretji odstavek 7. člena Uredbe LEADER/CLLD. Projekt mora biti izveden na upravičenem območju LAS. Aktivnosti promocije so upravičene tudi zunaj območja LAS na celotnem območju Republike Slovenije. Hkrati je potrebno upoštevati, da morajo biti v okviru projekta aktivnosti izvedene na območju LAS ter cilji in kazalniki doseženi na območju LAS. Izobraževanje v tujini v okviru projekta ni upravičen strošek.

VPRAŠANJE 26: Zanima nas ali je lahko samostojni kulturni delavec upravičenec v javnih pozivih LAS.
ODGOVOR: 26: Samostojni kulturni delavec lahko sodeluje v okviru projektov investicijske narave, medtem ko v okviru projektov neinvesticiske narave ni ustrezne urne postavke za fizične osebe, razen če se registrira kot s.p.

VPRAŠANJE 27: Ali lahko preko LAS projekta prijavitelj izvaja promocijske aktivnosti izven območja Slovenije za potrebe promocije turistične ponudbe iz območja LAS, ali je tovrstna promocija vezana izključno na sejme v Sloveniji?
ODGOVOR 27: Promocijske aktivnosti, ki so dovoljene v okviru Uredbe LEADER/CLLD, ne smejo predstavljajo fizične povezave oz. nepremično postavitev na drugih območjih izven LAS. Aktivnosti so lahko vezane na vse druge oblike kot npr. sodelovanje v radijskih, televizijskih oddajah, sejmih, prireditvah oz. na vseh vrstah promocijskih dogodkov izven LAS na območju Slovenije.

VPRAŠANJE 28: Občino, ki bo sodelovala v projektu kot projektni partner zanima, ali lahko za podizvajalca določenih del/storitev izbere javni zavod, katerega (so)ustanoviteljica je. Kako je v primeru, ko ustanovni deleži niso opredeljeni in iz ustanovne dokumentacije ni razvidno, v kakšen deležu je občina povezana s to organizacijo.
ODGOVOR 28: Uredba LEADER/CLLD v šestem odstavku 27. člena določa, če je predmet podpore naložba, nakup materiala ali izvedba storitve v okviru projekta, upravičenec ne sme pridobiti opredmetenih osnovnih sredstev, neopredmetenih sredstev, materiala ali storitev od pravnih oseb, ki so 25 % ali več lastniško povezane z upravičencem. V aplikaciji AJPES je iz izpisa iz sodnega registra razvidno kdo so družbeniki in njihovi deleži. Torej, če je občina družbenik javnega zavoda v 25% in več, takega izvajalca ne more oz. ne sme izbrati. Iz navedenega sledi, da je potrebno preveriti oz. predhodno razjasniti v kakšnem deležu je občina povezana s to organizacijo.

VPRAŠANJE 29: Ali lahko samostojni podjetnik v sofinanciranje projekta, ki ga prijavi na LAS, vključi investicijo za katero je gradbeno dovoljenje pridobila ista oseba, vendar ne kot s.p.? Gradbeno dovoljenje se torej glasi na to fizično osebo, ki ima tudi s.p.?
ODGOVOR 29: Da, v primeru, da je upravičenec s.p. je gradbeno dovoljenje, ki glasi na isto osebo (vendar brez s.p.) ustrezno.

VPRAŠANJE 30: Kakšna je minimalna višina investicije?
ODGOVOR 30: Vsi partnerji (prijavitelj in partnerji), ki sodelujejo v projektu morajo imeti izkazano aktivno vlogo (aktivno sodelujejo in delno pokrivajo stroške projekta). Vsak je nosilec stroška, investicije (npr. stroška gradnje, obnove, nakupa opreme ali nekega zunanjega izvajalca). Minimalna višina investicije na partnerja ni določena, je pa določen najnižji znesek sofinanciranja na projekt in sicer 5.000 EUR. Dobite pa maksimalno višino točk, če upravičeni stroški pri vsaj treh partnerjih predstavljajo najmanj 10 % upravičenih skupnih stroškov.

VPRAŠANJE 31: A moramo spremenit namembnost objekta pred oddajo vloge, ali je dovolj neko dokazilo da postopek teče? 
ODGOVOR 31: Vlogi je potrebno priložiti ustrezno gradbeno dovoljenje, ki ustreza namenu projekta. Torej potrebno je urediti namembnost objekta pred oddajo vloge na javni poziv LAS oz. najkasneje do zaključka izbirnega postopka projektov na ravni odločanja LAS. Pravnomočno gradbeno dovoljenje mora biti priloženo ob vlogi oz. najkasneje do zaključka izbirnega postopka projektov na ravni odločanja v LAS, pri čemer se šteje kot zaključek izbirnega postopka, ko Upravni odbor LAS s sklepom odloči o potrditvi/zavrnitvi projekta na lokalni ravni.

VPRAŠANJE 32: Ali lahko oseba, ki opravlja delo pri samostojnem podjetniku (polni s.p.) kot kratkotrajno delo (pomoč družinskega člana), uveljavlja stroške dela (mesečna časovnica), preko samostojnega podjetnika, ki je upravičenec na NEINVESTICIJSKEM projektu. Ta oseba dela za samostojnega podjetnika kot pomoč družinskega člana v skladu z 17. členom Zakona o preprečevanju dela in zaposlovanja na črno (ZPDZC-1). V skladu s predpisi o zdravstvenem zavarovanju je oseba, ki opravlja kratkotrajno delo, zavarovana za primer poškodbe pri delu in poklicne bolezni.
ODGOVOR 32: Strošek dela v okviru projektov neinvesticijske narave lahko uveljavlja le lastnik s.p. Pomoč družinskega člana glede na metodologijo urnih postavk nima ustrezne urne postavke v okviru katere bi lahko uveljavljal svoje delo.

VPRAŠANJE 33: Zanima nas, katera dokazila / dokumentacijo je potrebno predložiti vlogi v primeru, da del prijavljenega projekta predstavlja nakup stavbe/poslovnega prostora.
Ker nakup in iskanje primernega prostora predstavljata del projektnih aktivnosti, ali zadostuje, da se vse dokazila predloži ob oddaji zahtevka (cenitveno poročilo, kupoprodajna pogodba, vpis v ZK dokazilo o plačilu kupnine,…), ob vlogi pa se priloži le oglas potencialne stavbe, ki bi jo projektni partner kupil v sklopu projekta.
ODGOVOR 33: Drži kot ste zapisali. Ob vložitvi vloge v tem programskem obdobju ne zahtevamo ponudb, če pa jih priložite sami je pa tudi v redu. Nakup nepremičnin je upravičen do sofinanciranja, če obstaja neposredna povezava med nakupom in ciljem aktivnosti na projektu. Stroški nakupa zemljišč lahko predstavljajo največ 10 % upravičenih stroškov posameznega projekta.

VPRAŠANJE 34: Ali lahko upokojenec (neinvesticijski projekt) opravlja občasno delo pri projektu na osnovi Pogodbe o opravljanju začasnega ali občasnega dela v obsegu 60 ur na mesec oz. 720 ur v enem koledarskem letu in to sodi med stroške dela? Katera urna postavka se lahko uveljavlja kot upravičen strošek?
ODGOVOR 34: Pogodbe o opravljanju začasnega ali občasnega dela v obsegu 60 ur na mesec oz. 720 ur v enem koledarskem letu ni navedene med pravnimi podlagami. Upokojenec seveda lahko opravlja delo na projektu, vendar na podlagi predvidenih pravnih podlag (npr. podjemna).

VPRAŠANJE 35: V kolikor se vodenje projekta veže na delovno mesto z deležem delovnega mesta, in enako strokovna in tehnična pomoč, kar se opredeli z novo pogodbo v določenem deležu in je urna postavka delovnega mesta drugačna od urne postavke določene v javnem pozivu, kako se rešuje ta razlika? Ali urna postavka vsebuje vse prispevke in davke iz plač? Kako se potem tretira regres, prehrana na delu in potni stroški na delo?
ODGOVOR 35: V tem obdobju smo prešli na poenostavljene oblike stroškov, v tem primeru so urne postavke določene in se z dejanskimi stroški ne ukvarjamo. Izvedene ure se morajo navezovati na aktivnosti in projekt iz vloge. Priložijo se podporna dokazila o izvedbi aktivnosti. Upravičeni stroški dela po ustreznih urnih postavka se izračunajo kot število opravljenih ur na projektu pomnoženo z vrednostjo urne postavke, določeno s to metodo izračuna. Uveljavljajo se dejansko opravljene ure na projektu tj. brez dopustov, praznikov ali bolniških odsotnosti.

VPRAŠANJE 36: Prosim za povratno informacijo, če si pravilno razlagamo razvrščanje stroškov med opremo in gradnjo/obnovo nepremičnin.

Pod stroške opreme spada:
- zunanja savna,
- lesena kad na drva - jacuzzi
- zunanji solarni paneli

Pod stroške gradnje/obnove nepremičnin pa spada:
- elektrarna + hranilnik
- mala čistilna naprava
- elektromaterial
- IR ogrevanje

ODGOVOR 36: Tako kot je razdeljeno je prav. Edino solarni paneli ne sodijo k opremi, temveč pod stroške gradnje.

VPRAŠANJE 37: Partner v projektu nima zaposlenih (zavod). Ali obstaja še kakšna druga pravna podlaga razen podjemne in avtorske pogodbe, na podlagi katere lahko opravi ure dela za strokovno in tehnično pomoč?
Ali so ustrezne pravne podlage tudi mandatna pogodba, ter za direktorja zavoda pogodba o poslovodenju in mandatna pogodba z direktorjem?

ODGOVOR 37: NE, potrebne oblike zaposlitve izhajajo iz metodologije o uveljavljanju urnih postavk (Metodologija za izračun stroška na enoto (SE) za neposredne stroške osebja v okviru izvajanja projektov lokalnega razvoja, ki ga vodi skupnost). Iz metodologije izhajajo samo pogodba o zaposlitvi, podjemna in avtorska.

V okviru projektov neinvesticijske narave so torej možne urne postavke iz tretjega odstavka 8. člena Uredbe LEADER/CLLD, glede na vrsto dela.
Torej na podlagi Metodologije za izračun stroška na enoto (SE) za neposredne stroške osebja v okviru izvajanja projektov lokalnega razvoja, ki ga vodi skupnost) se:

1. za stroške dela za vodenje in koordinacijo projekta:
- mora priložiti pogodbo o zaposlitvi IN drug pravni akt (kadar to ni opredeljeno v pogodbi o zaposlitvi), s katerim je zaposlena oseba razporejena na delo na operaciji (ob prvem zahtevku za izplačilo in ko pride do spremembe),
- podjemno pogodbo iz katere je razvidno, da oseba izvaja naloge, ki se nanašajo na vodenje in koordinacijo partnerstva, koordinacijo med člani partnerstva ter skrbi za izvajanje upravičenih aktivnosti za izvedbo projekta, vključno z informiranjem javnosti in promocijo projekta;
- sklep o vpisu v poslovni register AJPES kadar je vodja ali koordinator projekta samostojni podjetnik posameznik;

2. za stroške dela strokovne in tehnične pomoči na projektu
-pogodbo o zaposlitvi IN drug pravni akt (kadar to ni opredeljeno v pogodbi o zaposlitvi), s katerim je zaposlena oseba razporejena na delo na operaciji (ob prvem zahtevku za izplačilo in ko pride do spremembe),
- podjemno pogodbo iz katere je razvidno, da oseba izvaja naloge, ki se nanašajo na strokovno in tehnično pomoč pri opravljanju nalog
- sklep o vpisu v poslovni register AJPES, kadar je strokovni in tehnični sodelavec projekta samostojni podjetnik posameznik.

3. stroški dela za neindustrijske dejavnosti na projektu
- pogodbo o zaposlitvi IN drug pravni akt (kadar to ni opredeljeno v pogodbi o zaposlitvi), s katerim je zaposlena oseba razporejena na delo na operaciji (ob prvem zahtevku za izplačilo in ko pride do spremembe),
- avtorsko oz. podjemno pogodbo iz katere je razvidno, da oseba izvaja naloge, ki se nanašajo na izvajanje neindustrijskih dejavnosti na projektu;
- sklep o vpisu v poslovni register AJPES, kadar je izvajalec neindustrijskih dejavnosti projekta samostojni podjetnik posameznik;

VPRAŠANJE 38: Zanima nas ali mora biti društvo, ki sodeluje kot partner v INVESTICIJSKEM projektu, prav tako vpisano v Vpisnik prostovoljskih organizacij na Ajpesu (za izvedbo investicije ter za pridobitev 20 % pavšala za stroške dela)?
ODGOVOR 38: Ne, v navedenem primeru in pri projektih investicijske narave to ni potrebno. V kolikor pa gre za neinvesticijsko operacijo, kjer se neposredni stroški osebja dodelijo v obliki stroškov na enoto in se hkrati uveljavlja prostovoljsko delo, pa je vpis obvezen.

VPRAŠANJE 39: Ali je upravičenec v projektu svojemu zaposlenemu zavezan izplačati urno postavko točno v višini, določeni v skladu z Uredbo? Je lahko izplačana postavka višja ali nižja od predpisane?
ODGOVOR 39: Plačilo v obliki urnih postavk se po Uredbi LEADER/ uporablja le za projekte LEADER/CLLD in je le oblika dodelitve stroškov dela v okviru projektov neinvesticijske narave, ki se povrne upravičencem za neposredne stroške osebja. Z dejanskimi plačili dela po različnih oblikah pogodb se AKTRP/MKRR ne ukvarjata več. Upravičenec in njegov zaposlen imata sklenjeno pogodbo o zaposlitvi in na podlagi le te izplača dogovorjen znesek, ne glede na to kakšne so urne postavke za delo na projektu.

VPRAŠANJE 40: Pri investicijskem projektu želi partner projekta urediti polnilnico za električna kolesa na obstoječem objektu, ki ima veljavno gradbeno dovoljenje, poleg objekta pa stebriček za popravilo koles. Objekt je na območju Nature 2000. Ali potrebuje soglasje Zavoda za varstvo narave?
ODGOVOR 40: Pri investicijskem projektu želi partner projekta urediti polnilnico za električna kolesa na obstoječem objektu, ki ima veljavno gradbeno dovoljenje, poleg objekta pa stebriček za popravilo koles. Objekt je na območju Nature 2000. Ali potrebuje soglasje Zavoda za varstvo narave?

VPRAŠANJE 41: Imam par vprašanj glede sklepanja avtorskih ali podjemnih pogodb:
1. Ali lahko predsednik društva preko podjemne ali avtorske pogodbe zaposli svojo ženo ali brata, ki sta člana društva v okviru neinvesticijskega projekta?
2. Ali lahko direktor d.o.o./s.p. zaposli svojo hčerko preko podjemne ali avtorske pogodbe v okviru neinvesticijskega projekta?
3. Ali se lahko sklepa podjemno ali avtorsko pogodbo s svojimi zaposlenimi?
ODGOVOR 41: Pri vseh vprašanjih je odgovor NE.

